pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ออท.ฟินแลนด์ชื่นชมรัฐบาลไทยประสบความสำเร็จในการควบคุมการแพร่ระบาดโควิด-19
วันอังคารที่ 23 มิถุนายน 2563
ออท.ฟินแลนด์ชื่นชมรัฐบาลไทยประสบความสําเร็จในการควบคุมการแพร่ระบาดโควิด-19
ออท.ฟินแลนด์ชื่นชมรัฐบาลไทยประสบความสําเร็จในการควบคุมการแพร่ระบาดโควิด-19
วันนี้ (23 มิ.ย. 63) เวลา 15.00 น. ณ ห้องสีงาช้าง ตึกไทยคู่ฟ้า ทําเนียบรัฐบาล นางซาตู ซุยก์การี-เคลฟเวน (Ms. Satu Suikkari-Kleven) เอกอัครราชทูตสาธารณรัฐฟินแลนด์ประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสพ้นจากหน้าที่ ภายหลังเสร็จสิ้นการหารือ ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี กล่าวสรุปสาระสําคัญ ดังนี้
นายกรัฐมนตรีแสดงความขอบคุณ ออท. ฟินแลนด์ฯ ที่มีบทบาทสําคัญในการกระชับความร่วมมือระหว่างไทย-ฟินแลนด์ ในช่วงเวลาที่ผ่านมา โดยทั้งสองประเทศได้มีความสัมพันธ์ที่เป็นมิตรมานานถึง 66 ปี ไทยชื่นชมระบบการศึกษาของฟินแลนด์ ขอบคุณความร่วมมือด้านการศึกษาระหว่างกัน และฟินแลนด์ให้การสนับสนุนการพัฒนาระบบการศึกษาขั้นพื้นฐานของไทยมาอย่างต่อเนื่อง
ออท.ฟินแลนด์ฯ แสดงความชื่นชมการบริหารประเทศของนายกรัฐมนตรีที่สร้างเสถียรภาพทางการเมือง และสังคม ชื่นชมที่ไทยมีบทบาทอย่างชัดเจนในการเคารพ และผลักดันความเสมอภาค ในประเด็นเกี่ยวกับ สิทธิสตรี และสิทธิมนุษยชน พร้อมชื่นชมการดําเนินมาตรการของรัฐบาลไทยในการบริหารจัดการสถานการณ์ และควบคุมการแพร่ระบาดของโรคโควิด-19 ที่ประสบผลสําเร็จเป็นที่ยอมรับ ทั้งนี้ฟินแลนด์ประสงค์ให้ไทยผลักดันการท่องเที่ยวในฟินแลนด์ภายหลังจากเปิดประเทศ
ทั้งสองฝ่ายหารือเกี่ยวกับการเพิ่มพูนความร่วมมือทวิภาคีในด้านอื่นๆ ที่ทั้งสองฝ่ายมีความพร้อม และเห็นพ้องที่จะร่วมกันฟื้นฟูเศรษฐกิจภายหลังสถานการณ์โควิด-19 โดยนายกรัฐมนตรีประสงค์ให้ฟินแลนด์สนับสนุนการเจรจาความตกลงเปิดเขตการค้าเสรีไทย-สหภาพยุโรป (EU) พร้อมเชิญชวนภาคเอกชนฟินแลนด์ให้มาลงทุนในโครงการ EEC ในสาขาที่มีศักยภาพ อาทิ เศรษฐกิจดิจิทัล เศรษฐกิจชีวภาพ เศรษฐกิจหมุนเวียน และเศรษฐกิจสีเขียว (BCG) ซึ่งไทยรับจะดูแลภาคเอกชนฟินแลนด์อย่างดี รวมทั้งเพิ่มพูนการสนับสนุนไทยในด้านการเกษตร การส่งออกผลิตภัณฑ์การเกษตร และแรงงานภาคการเกษตรด้วย
**********
รัฐบาลไทย-ข่าวทำเนียบรัฐบาล-หมายเลขสายด่วนที่ควรทราบ ในช่วงการแพร่ระบาดของไวรัสโควิด-19 มีอะไรบ้าง ??
วันพุธที่ 13 พฤษภาคม 2563
หมายเลขสายด่วนที่ควรทราบ ในช่วงการแพร่ระบาดของไวรัสโควิด-19 มีอะไรบ้าง ??
หมายเลขสายด่วนในช่วงการแพร่ระบาดของไวรัสโควิด-19 มีอะไรบ้าง ??
Q : หมายเลขสายด่วนที่ควรทราบ ในช่วงการแพร่ระบาดของไวรัสโควิด-19 มีอะไรบ้าง ??
A : 1422 สายด่วนกรมควบคุมโรค (สอบถามข้อมูล ข้อสงสัย ความรู้ด้านสุขภาพ)
1323 สายด่วนสุขภาพจิต (ปรึกษาปัญหาสุขภาพจิต)
1111 สายด่วนศูนย์ข้อมูลโควิด-19 (สอบถามข้อมูลโควิด-19)
1669 สายด่วน สพฉ. (แจ้งเจ็บป่วยฉุกเฉิน)
1330 สายด่วน สปสช. (สอบถามระบบหลักประกันสุขภาพแห่งชาติ)
1506 สายด่วนประกันสังคม (สอบถามสิทธิประโยชน์ประกันสังคม)
1569 สายด่วนกรมการค้าภายใน (ร้องเรียนราคาสินค้า)
1135 สายด่วน บก.ปคม. (ร้องเรียนคุ้มครองผู้บริโภค)
รัฐบาลไทย-ข่าวทำเนียบรัฐบาล-กระทรวงเกษตรฯ โชว์ผลงานเทคโนโลยีเกษตรเปิดตัวแอปพลิเคชันสหกรณ์ “Coop Care”
วันพุธที่ 11 มีนาคม 2563
กระทรวงเกษตรฯ โชว์ผลงานเทคโนโลยีเกษตรเปิดตัวแอปพลิเคชันสหกรณ์ “Coop Care”
กระทรวงเกษตรฯ โชว์ผลงานเทคโนโลยีเกษตรเปิดตัวแอปพลิเคชันสหกรณ์ “Coop Care” เสริมมาตรการรับมือฤดูกาลผลไม้ปีนี้
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยว่า กระทรวงเกษตรและสหกรณ์มีนโนบายเร่งด่วนในการนําเทคโนโลยีมาให้บริการประชาชน ให้ได้รับความสะดวก รวดเร็ว ในการเข้าถึงข้อมูล และบริการต่างๆ ของหน่วยงานภายใต้กระทรวงเกษตรและสหกรณ์ 22 หน่วยงาน ภายใต้โครงการพัฒนาการให้บริการประชาชนผ่านระบบดิจิทัล (QuickWin) เพื่อพัฒนาคุณภาพชีวิตของเกษตรกร และประชาชนทั่วไป ให้มีความเป็นอยู่ที่ดีขึ้น ซึ่งเป็นภารกิจที่สําคัญของกระทรวงเกษตรและสหกรณ์ ที่เน้นการพัฒนาเทคโนโลยีของกระทรวงเกษตรและสหกรณ์เป็นการพัฒนาในทุกมิติ ตั้งแต่ด้านการผลิตจนถึงด้านการตลาด โดยเฉพาะการรับมือการซื้อขายผลไม้ในปีนี้ และสอดคล้องกับนโยบายของรัฐมนตรีว่าการกระทรวงเกษตรและสหกรณ์ ดร.เฉลิมชัย ศรีอ่อน และตามนโยบายรัฐบาลพลเอกประยุทธ์ จันทร์โอชา ภายใต้นโยบายไทยแลนด์ 4.0
ทั้งนี้ เพื่อดําเนินการตามแนวนโยบายดังกล่าว กรมส่งเสริมสหกรณ์จึงพัฒนา Mobile Application “ระบบบริการข้อมูลสหกรณ์ Coop Care” โดยใช้แนวคิดในการบริการข้อมูลการสนับสนุนเกษตรกร เอกชน ตลอดจนประชาชนทั่วไป ให้สามารถวางแผน และทราบถึงแหล่งผลิต และอุปกรณ์ต่างๆ ที่สามารถนํามาช่วยเพิ่มผลผลิตได้
นายอัชฌา สุวรรณนิตย์ รองอธิบดีกรมส่งเสริมสหกรณ์กล่าวว่า สําหรับในการให้บริการของระบบบริการข้อมูลสหกรณ์ Coop Careนั้นสามารถให้บริการได้อย่างครอบคลุม ประกอบด้วย
1. ข้อมูลพิกัดของสหกรณ์ เพื่อให้เกษตรกร ตลอดจนประชาชนทั่วไปสามารถ สมัครเป็นสมาชิกสหกรณ์ เพื่อรับบริการด้านต่าง ๆ ได้ทั้งด้านการออมทรัพย์ การให้สินเชื่อ และการรวบรวมผลผลิต ตลอดจนการรวมตัวการแก้ไขปัญหาต่าง ๆ ได้
2. ข้อมูลแหล่งรับซื้อ / แหล่งรวบรวมผลผลิตของสหกรณ์ เพื่อให้เกษตรกร ตลอดจนประชาชน บริษัทฯ สามารถทราบแหล่งรับซื้อผลผลิตต่าง ๆ ของสหกรณ์ เป็นไปตามนโยบายของท่านรัฐมนตรีว่าการกระทรวงเกษตรและสหกรณ์ ในการใช้ตลาดนําการผลิตและเป็นการเปิดโอกาส ช่องทางในการทําธุรกิจรับซื้อ/ขายผลผลิตของเกษตรกร ตลอดจนประชาชนทั่วไป
3. ข้อมูลแหล่งผลิตสินค้าแปรรูปของสหกรณ์ เพื่อเป็นการให้บริการที่เน้นไปทางการท่องเที่ยวและแนะนําสินค้าแปรรูปทางการเกษตร เพื่อให้ทราบถึงแหล่งผลิตสินค้าแปรรูปด้านต่างๆเช่น ผ้าพื้นเมือง เครื่องประดับท้องถิ่น ตลอดจนสินค้าแปรรูป อื่นๆ ทางการเกษตร
4. ข้อมูลอุปกรณ์การตลาด เพื่อเป็นการให้บริการข้อมูล อุปกรณ์ที่ช่วยเพิ่มศักยภาพในการผลิต และการวางแผน การแก้ไขปัญหา เช่น ฉาง โรงสี ไซโล ลานตาก เครื่องอบลดความชื้น รถเกี่ยวข้าว ฯลฯ เพื่อให้เกษตรกร/ประชาชน ภาคเอกชน ติดต่อ ในการใช้บริการเพื่อเพิ่มศักยภาพด้านการผลิต
รองอธิบดีกรมส่งเสริมสหกรณ์กล่าวเพิ่มเติมว่า ทุกบริการจะมีพิกัด ระยะทาง สามารถค้นหาจาก Application ครอบคลุมทุกบริการและใช้ระบบนําทางร่วมกับโปรแกรม Google Map ได้จะเห็นได้ว่าจาก Application ดังกล่าว กรมส่งเสริมสหกรณ์มีการผลักดันให้ใช้เทคโนโลยีดิจิทัลในการวางแผน ส่งเสริม และสนับสนุน แก้ไขปัญหาทั้งในด้านการผลิตและการตลาด รวมทั้ง การประชาสัมพันธ์ ให้ประชาชนรับทราบข้อมูล ตลอดจนการสนับสนุนภาคเอกชน ให้ได้รับข้อมูลเพื่อใช้ในการทําธุรกิจกับสหกรณ์เป็นการดําเนินงานตามนโยบายรัฐบาล
สําหรับผู้สนใจสามารถ download ใช้งานได้ฟรี ทั้งระบบปฏิบัติการ iOS และ Android บน App Store และ Google play store โดยพิมพ์คําค้น “Coop Care”
รัฐบาลไทย-ข่าวทำเนียบรัฐบาล-วราวุธ ลุยภาคเหนือ เร่งแก้ปัญหาหมอกควันไฟป่า
วันอังคารที่ 25 กุมภาพันธ์ 2563
วราวุธ ลุยภาคเหนือ เร่งแก้ปัญหาหมอกควันไฟป่า
วราวุธ ลุยภาคเหนือ เร่งแก้ปัญหาหมอกควันไฟป่า
วราวุธ ลุยภาคเหนือ เร่งแก้ปัญหาหมอกควันไฟป่า
วันที่ 21 กุมภาพันธ์ 63​ เวลา 9.00 น ณ ศาลากลางจังหวัดลําปาง นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมติดตามสถานการณ์ และผลการดําเนินการป้องกันและแก้ไขปัญหาหมอกควันภาคเหนือ ปี 2563 9 จังหวัดภาคเหนือ โดยมีผู้เข้าร่วมประชุม ประกอบด้วย นายนพดล พลเสน ผู้ช่วยรัฐมนตรีประจํากระทรวงทรัพยากรธรรมชาติและสิ่งแวดล้อม นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ผู้บริหารหน่วยงานที่เกี่ยวข้อง ได้แก่ กรมป่าไม้ กรมอุทยานแห่งชาติ สัตว์ป่า และพันธุ์พืช กรมควบคุมมลพิษ ผู้ว่าราชการและผู้แทน 9 จังหวัดภาคเหนือ กองทัพภาคที่ 3 กรมป้องกันและบรรเทาสาธารณภัย เข้าร่วมการประชุมในวันนี้ ในการนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้มอบนโยบายในการดําเนินงานเรื่องดังกล่าว ขอให้ทุกหน่วยงานเข้มงวดดําเนินมาตรการในการรับมือสถานการณ์ไฟป่าและหมอกควันอย่างเต็มกําลังความสามารถ และเน้นย้ําให้ทุกหน่วยงานทุ่มเทสรรพกําลังและทรัพยากรเพื่อหยุดการเผา และควบคุมไม่ให้ปริมาณฝุ่นละอองสูงเกินค่ามาตรฐาน นับจากนี้จนถึงเดือนพฤษภาคม 2563 พร้อมกันนี้ ก็ได้กล่าวขอบคุณ ทุกหน่วยงานที่ได้ดําเนินงานตามมาตรการอย่างเข้มงวด
โอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้เดินทางไปตรวจเยี่ยมและปล่อยแถวกําลังพล พร้อมมอบถุงยังชีพ เพื่อสร้างขวัญกําลังใจให้แก่เจ้าหน้าที่ผู้ปฏิบัติงานดับไฟป่า ณ จุดสกัดป้องกันไฟป่าดอยพระบาท บริเวณอ่างเก็บน้ําวังเฮือ อําเภอเมือง จังหวัดลําปาง
รัฐบาลไทย-ข่าวทำเนียบรัฐบาล-การประชุมครม. สัญจร ครั้งที่ 1/2562
วันจันทร์ที่ 11 พฤศจิกายน 2562
การประชุมครม. สัญจร ครั้งที่ 1/2562
วันอาทิิตย์ที่ 10 พฤศจิกายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พล.อ.ประยุทธ์ จันทร์โอชา นายกรัฐมนตรี และคณะรัฐมนตรี มีกําหนดเดินทางไปตรวจราชการ และประชุมคณะรัฐมนตรีอย่างเป็นทางการนอกสถานที่ ระหว่างวันที่ 11 - 12 พ.ย. 62 ณ จ.ราชบุรี และ
จ.กาญจนบุรี โดยจะลงพื้นที่ตรวจการพัฒนาระบบโลจิสติกส์ ที่จุดเชื่อมต่อระเบียงเศรษฐกิจภาคเหนือ - ภาคใต้ และภาคตะวันออก - ภาคตะวันตก /เป็นประธานสักขีพยานมอบหนังสือแสดงโครงการป่าชุมชน /ติดตามความก้าวหน้าโครงการพัฒนาการท่องเที่ยวทางน้ํา ริมคลองดําเนินสะดวก จ.ราชบุรี /ตรวจเยี่ยมโครงการจัดระเบียบแพ /ร่วมลอยกระทงกับชาวกาญจนบุรี รวมถึงเป็นประธานการประชุมพัฒนาเศรษฐกิจ (จ.กาญจนบุรี - ราชบุรี - สุพรรณบุรี) เพื่อส่งเสริมการมีส่วนร่วมของทุกภาคส่วนในการพัฒนาพื้นที่ต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาล เพิ่มความเข้มข้นเฝ้าระวังควบคุมโรคในกลุ่มผู้เดินทางกลับจากต่างประเทศ
วันจันทร์ที่ 6 เมษายน 2563
รัฐบาล เพิ่มความเข้มข้นเฝ้าระวังควบคุมโรคในกลุ่มผู้เดินทางกลับจากต่างประเทศ
รัฐบาล เพิ่มความเข้มข้นการเฝ้าระวังคุมโรคในกลุ่มผู้เดินทางกลับจากต่างประเทศ ให้กักกันสังเกตอาการในสถานที่ที่รัฐ/ท้องถิ่นจัดไว้ไม่น้อยกว่า 14 วัน ตามมาตรการของกระทรวงสาธารณสุข ขอประชาชนให้ความร่วมมือเพื่อหยุดการแพร่ระบาดโรคโควิด-19
รัฐบาล เพิ่มความเข้มข้นการเฝ้าระวังคุมโรคในกลุ่มผู้เดินทางกลับจากต่างประเทศ ให้กักกันสังเกตอาการในสถานที่ที่รัฐ/ท้องถิ่นจัดไว้ไม่น้อยกว่า 14 วัน ตามมาตรการของกระทรวงสาธารณสุข ขอประชาชนให้ความร่วมมือเพื่อหยุดการแพร่ระบาดโรคโควิด-19
บ่ายวันนี้ (6 เมษายน 2563) ที่กระทรวงสาธารณสุข จ.นนทบุรี นายแพทย์ธนรักษ์ ผลิพัฒน์ รองอธิบดีกรมควบคุมโรค กล่าวว่า การดําเนินงานป้องกันควบคุมโรคติดเชื้อไวรัสโคโรนา 2019 (โควิด-19) ในระยะที่ผ่านมา ประกอบด้วย มาตรการป้องกันการแพร่ระบาดของโรคในประเทศ โดยการเพิ่มระยะห่างระหว่างบุคคล (Social Distancing) ได้แก่ การออกจากบ้านเท่าที่จําเป็น การงดกิจกรรมทางสังคม การไม่ไปในสถานที่แออัด การทํางานที่บ้าน การสวมหน้ากากผ้าเมื่อออกจากบ้าน รวมทั้งผู้ที่เดินทางกลับจากพื้นที่เสี่ยงทั้งจากต่างประเทศและกรุงเทพมหานคร ที่ให้กักตัวที่บ้าน 14 วันและมาตรการยับยั้งการนําเข้าเชื้อจากต่างประเทศ ซึ่งในระยะนี้ก็ทวีความสําคัญมากขึ้นเช่นกัน เนื่องจากประเทศต่างๆ เริ่มมีการแพร่ระบาดของโรคกว้างขวางมากขึ้นเป็นลําดับ รัฐบาลจึงจําเป็นต้องยกระดับการเฝ้าระวังป้องกันควบคุมโรคในกลุ่มผู้เดินทางกลับจากต่างประเทศ โดยกักกันตัวในสถานที่ที่รัฐจัดไว้ให้ในทุกจังหวัด (State/Local Quarantine) เป็นเวลาไม่น้อยกว่า 14 วัน มีการติดตามอาการทุกวัน หากมีอาการป่วยจะได้รับการตรวจรักษาอย่างรวดเร็ว อีกทั้งยังช่วยลดความเสี่ยงการแพร่เชื้อไปสู่คนในครอบครัว โดยเฉพาะบ้านที่มีสภาพแวดล้อมไม่เอื้อต่อการกักตัวที่บ้าน หรือมีผู้สูงอายุ เด็ก ผู้ป่วยโรคเรื้อรังอยู่ร่วมบ้าน เมื่อครบกําหนดทุกคนจะได้รับการตรวจทางห้องปฏิบัติการให้มั่นใจว่าไม่มีเชื้อโควิด-19 และใช้ชีวิตร่วมกับผู้อื่นได้
นายแพทย์ธนรักษ์ กล่าวต่อว่า กระทรวงสาธารณสุข เน้นการให้ความรู้ที่ถูกต้องแก่ประชาชนมาโดยตลอด เพื่อให้มีความเข้าใจที่ถูกต้องมากกว่าจะทําให้กลัว เพราะหากประชาชนเกิดความหวาดกลัวมากเกินไปจะรังเกียจผู้ป่วย ทําให้ไม่สามารถกลับไปใช้ชีวิตในชุมชนได้ตามปกติ แม้ว่าผู้ป่วยรายนั้นผ่านกระบวนการรักษาจนหายเป็นปกติแล้ว ซึ่งข้อมูลวิชาการบ่งชี้ว่าการรักษาในช่วงเวลา 14 วันนั้นเพียงพอที่จะไม่แพร่เชื้อให้ผู้อื่น นอกจากนี้ ความหวาดกลัวของผู้ป่วยจะส่งผลให้เกิดพฤติกรรมปิดบังข้อมูลต่อแพทย์พยาบาล ยิ่งทําให้รักษาโรคไม่ถูกต้อง และเสี่ยงต่อการแพร่เชื้อเพิ่มได้อีก
สําหรับผู้ที่เดินทางข้ามจังหวัดและกักตัวอยู่ที่บ้าน ขอให้เคร่งครัดการปฏิบัติตัวเพื่อป้องกันการแพร่เชื้อไปสู่ผู้ร่วมบ้าน ไม่ออกจากที่พักจนครบ 14 วัน เว้นระยะห่างในครอบครัว โดยแยกรับประทานอาหาร ภาชนะ และของใช้ส่วนตัว ล้างมือบ่อย ๆ ด้วยน้ําและสบู่ หรือแอลกอฮอล์เจล สวมหน้ากากอนามัยและอยู่ห่างจากคนอื่น 1-2 เมตร หลีกเลี่ยงการพูดคุยใกล้ชิดกับคนอื่น โดยเฉพาะผู้สูงอายุ และผู้ป่วยเรื้อรัง ทําความสะอาดที่พักด้วยน้ํายาทําความสะอาดทั่วไป น้ํายาฟอกขาว 1 % เช็ดพื้นผิวต่าง ๆ ด้วยแอลกอฮอล์ 70% สําหรับเสื้อผ้า ผ้าปูเตียง ผ้าเช็ดตัว ซักด้วยผงซักฟอกและน้ําธรรมดา
******************************** 6 เมษายน 2563
รัฐบาลไทย-ข่าวทำเนียบรัฐบาล-รฟม. เพิ่มมาตรการ Social distancing พร้อมเสริมขบวนรถไฟฟ้า MRT สายสีน้ำเงินให้บริการในช่วงเวลาเร่งด่วน [กระทรวงคมนาคม]
วันพุธที่ 25 มีนาคม 2563
รฟม. เพิ่มมาตรการ Social distancing พร้อมเสริมขบวนรถไฟฟ้า MRT สายสีน้ําเงินให้บริการในช่วงเวลาเร่งด่วน [กระทรวงคมนาคม]
รฟม. เพิ่มมาตรการ Social distancing พร้อมเสริมขบวนรถไฟฟ้า MRT สายสีน้ําเงินให้บริการในช่วงเวลาเร่งด่วน เพื่อลดความแออัด ควบคุมการแพร่ระบาดของเชื้อไวรัส COVID-19
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมร่วมกับผู้ให้บริการเดินรถไฟฟ้ามหานคร สายเฉลิมรัชมงคล (MRTสายสีน้ําเงิน) และสายฉลองรัชธรรม (MRTสายสีม่วง) ได้ดําเนินการตามมาตรการของภาครัฐ กระทรวงคมนาคม กระทรวงสาธารณสุข และกรมการขนส่งทางราง เพื่อลดความเสี่ยงจากการแพร่กระจายของเชื้อไวรัสCOVID–19อย่างต่อเนื่องเพื่อให้ประชาชนเชื่อมั่นและมั่นใจในการเดินทางด้วยระบบรถไฟฟ้าMRTด้านความปลอดภัย ได้เพิ่มมาตรการ “Social Distancing”การสร้างระยะห่างทางสังคมโดยจัดทําเส้นแบ่งระยะห่างการยืน1เมตร เพื่อป้องกันและควบคุมการแพร่ระบาดของโรคเชื้อไวรัสCOVID–19ในบริเวณพื้นที่ หน้าห้องออกบัตรโดยสาร หน้าเครื่องออกเหรียญโดยสาร ชั้นชานชาลา ระหว่างยืนรอรถไฟฟ้าและลิฟต์โดยสาร
นอกจากนี้เพื่อความสะดวกและความปลอดภัยในการเดินทางของผู้โดยสาร รฟม. จึงได้เพิ่มขบวนรถเสริมของรถไฟฟ้าMRTสายสีน้ําเงินให้บริการในช่วงเวลาเร่งด่วนเช้าพื้นที่โซนในเมือง เพื่อลดความแออัดและเพิ่มระยะห่างระหว่างผู้โดยสาร ตั้งแต่วันที่24มีนาคม2563เป็นต้นไป
รฟม. มีความห่วงใยและอยากเห็นคนไทยปลอดภัยไปด้วยกัน จึงขอความร่วมมือผู้โดยสารปฏิบัติตามมาตรการดังกล่าว และขอความร่วมมือให้สวมหน้ากากอนามัยหรือหน้ากากผ้าตลอดเวลาที่เข้าใช้บริการระบบรถไฟฟ้าเพื่อความปลอดภัยของตนเองและความรับผิดชอบต่อสังคมส่วนรวม
กระทรวงคมนาคม
24 มีนาคม 2563
รัฐบาลไทย-ข่าวทำเนียบรัฐบาล-กระทรวงเกษตรฯ จัดงานเทศกาลข้าวไทย 2560 เพื่อรณรงค์ข้าวตลาดเฉพาะข้าวคุณภาพของไทย
วันอังคารที่ 19 ธันวาคม 2560
กระทรวงเกษตรฯ จัดงานเทศกาลข้าวไทย 2560 เพื่อรณรงค์ข้าวตลาดเฉพาะข้าวคุณภาพของไทย
กระทรวงเกษตรฯ จัดงานเทศกาลข้าวไทย 2560 เพื่อรณรงค์ข้าวตลาดเฉพาะข้าวคุณภาพของไทยให้เป็นที่รู้จักแก่ชาวไทยและชาวต่างประเทศมากยิ่งขึ้น พร้อมทั้งเชื่อมโยงตลาดข้าวและผลิตภัณฑ์จากข้าวจากเกษตรกรสู่ผู้ประกอบการและผู้บริโภคโดยตรง
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเปิดงานเทศกาลข้าวไทย 2560 (Thai Rice Festival 2017)ที่จัดขึ้นระหว่างวันที่15 - 20ธันวาคม2560ณ ลานคนเมือง ศาลาว่าการกรุงเทพมหานคร ว่า กระทรวงเกษตรและสหกรณ์ โดยกรมการข้าว ร่วมกับกระทรวงวัฒนธรรม กระทรวงการท่องเที่ยวและกีฬา และหน่วยงานที่เกี่ยวข้อง จัดงานเทศกาลข้าวไทย 2560 เพื่อประชาสัมพันธ์และรณรงค์ข้าวตลาดเฉพาะที่ตรงกับความต้องการของผู้บริโภคและข้าวคุณภาพดีภายใต้ระบบการผลิตข้าวมาตรฐานQข้าวอินทรีย์ข้าวGIข้าวเฉพาะถิ่น ข้าวที่มีโภชนาการสูง รวมทั้งการแปรรูปเป็นผลิตภัณฑ์ต่าง ๆ จากข้าว ให้เป็นที่รู้จักสู่กระแสนิยมของผู้บริโภคทั้งในและต่างประเทศ ได้ตระหนักรู้คุณค่าของข้าวไทยและภูมิปัญญา วัฒนธรรม ที่เกี่ยวกับข้าวอย่างยั่งยืน อีกทั้งยังเป็นการเชื่อมโยงตลาดข้าว และผลิตภัณฑ์จากข้าว จากพี่น้องเกษตรกรสู่ผู้ประกอบการและผู้บริโภคโดยตรง ซึ่งเป็นการเพิ่มช่องทางการจําหน่ายข้าวจากพี่น้องชาวนาอีกทางหนึ่งโดยคัดสรรผลิตภัณฑ์ข้าวคุณภาพจากทั่วประเทศ ส่งความสุขจากท้องนา หรรษาสู่เมืองกรุง รับเทศกาลส่งท้ายปีเก่าต้อนรับปีใหม่ พร้อมจําลองถนนวิถีข้าววิถีไทย4 ภาค สะท้อนคุณค่าข้าวไทย ภูมิปัญญา ประเพณีและวัฒนธรรมไทยในแต่ละท้องถิ่น
การจัดงานเทศกาลข้าวไทย 2560 ในครั้งนี้จัดขึ้นภายใต้แนวคิด“ความสุขจากท้องนาหรรษาสู่เมืองกรุง”ซึ่งเป็นการจําลองวัฒนธรรมท้องถิ่นในรูปแบบ“ถนนวิถีข้าว วิถีไทย 4 ภาค”ประกอบด้วย ร้านจําหน่ายสินค้าข้าวและผลิตภัณฑ์ของดีแต่ละภาค โซนจําลองบ้านของแต่ละภาค ข้าวของเครื่องใช้ที่สะท้อนถึงวัฒนธรรมที่แสดงถึงวิถีข้าว วิถีไทย และอัตลักษณ์ของคนแต่ละท้องถิ่น เพื่อให้ผู้ที่มาร่วมงานและนักท่องเที่ยวได้เรียนรู้วัฒนธรรมขนบธรรมเนียมต่าง ๆ โดยแต่ละภาคมีข้าวที่มีชื่อเสียงและลักษณะเด่น ได้แก่ภาคเหนือข้าวเหนียวดําลืมผัว ข้าวหอมดอยขุนวาง ข้าวญี่ปุ่น ข้าวทับทิมชุมแพ และข้าวหอมใบเตย เป็นต้นภาคตะวันออกเฉียงเหนือข้าวหอมมะลิใหม่จากทุ่งกุลาร้องไห้ ข้าวมะลินิลสุรินทร์ ข้าวเหนียวเขาวงกาฬสินธุ์ ข้าวมะลิโกเมนสุรินทร์ ข้าวหอมมะลิดินภูเขาไฟจากจังหวัดบุรีรัมย์ ข้าวขาวดอกมะลิ 105 ข้าวฮางหอมทองสกลทวาปี ข้าวปกาอัมปึล เป็นต้นภาคกลางข้าว กข 43 ข้าวเจ๊กเชยเสาไห้ ข้าวปทุมธานี 1 เป็นต้น และภาคใต้ข้าวหอมกระดังงา ข้าวสังข์หยดพัทลุง ข้าวช่อขิง ข้าวอัลฮัมดุลิลละห์ และข้าวหอมไชยา ข้าวไร่ดอกข่า เป็นต้นนอกจากนี้ ยังมีนวัตกรรมด้านข้าวมาแสดงและจําหน่าย อาทิ ครีมบํารุงผิวจากข้าว ผลิตภัณฑ์จากข้าวกล้องงอก เดอลองคอฟฟี่ หรือกาแฟผสมข้าวสังข์หยด อีกด้วย
“ขอเชิญชวนทุกท่านชมความยิ่งใหญ่ของการจัดงานในครั้งนี้และในโอกาสช่วงเทศกาลคริสต์มาส และเทศกาลส่งท้ายปีเก่าต้อนรับปีใหม่ จึงขอเชิญชวนให้คนไทยสนับสนุนผลิตภัณฑ์จากข้าวภายในงานนี้ ซึ่งเป็นข้าวและผลิตภัณฑ์ข้าวคุณภาพดีระดับพรีเมี่ยม เพื่อเป็นของขวัญส่งความสุขให้กันต่อไป” นายลักษณ์ กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กสร. เรียกสอบนายจ้างนั่งร้านย่านป้อมปราบฯ ถล่ม 25 พ.ย.นี้
วันเสาร์ที่ 23 พฤศจิกายน 2562
กสร. เรียกสอบนายจ้างนั่งร้านย่านป้อมปราบฯ ถล่ม 25 พ.ย.นี้
กรมสวัสดิการและคุ้มครองแรงงาน ลงพื้นที่สอบเหตุนั่งร้านก่อสร้างอาคารพาณิชย์ เขตป้อมปราบศัตรูพ่ายถล่มทับคนงานบาดเจ็บ 3 ราย พร้อมเรียกสอบนายจ้างวันที่ 25 พฤศจิกายนนี้
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยถึงกรณีเหตุการณ์นั่งร้านในการก่อสร้างอาคารพาณิชย์ย่านป้อมปราบศัตรูพ่ายหล่นใส่คนงานบาดเจ็บสาหัส 3 ราย เมื่อวันที่ 22 พฤศจิกายนที่ผ่านมา ว่า ภายหลังเกิดเหตุการณ์ดังกล่าว พนักงานตรวจความปลอดภัยได้ลงพื้นที่ตรวจสอบข้อเท็จจริงทันที ซึ่งจากการตรวจสอบในเบื้องต้นพบว่า สถานที่เกิดเหตุเป็นการก่อสร้างอาคารพาณิชย์และที่อยู่อาศัย 6 ชั้น และชั้นใต้ดิน ตั้งอยู่เลขที่ 393-397 ถนนเจ้าคํารพ แขวงป้อมปราบ เขตป้อมปราบศัตรูพ่าย กทม. ซึ่งขณะที่คนงานกําลังยกเสาคานเหล็กโดยใช้นั่งร้านที่ติดตั้งรอกดึงคานเหล็กเพื่อประกอบเสา แต่เนื่องจากคานเหล็กมีน้ําหนักมากทําให้นั่งร้านพังลงมาทับคนงานได้รับบาดเจ็บ จํานวน 3 ราย
นายอภิญญา กล่าวต่อว่า พนักงานตรวจความปลอดภัยสํานักงานสวัสดิการและคุ้มครองแรงงานกรุงเทพมหานครพื้นที่ 8 ได้ออกหนังสือเชิญนายจ้างมาพบเพื่อสอบข้อเท็จจริงว่ามีการปฏิบัติตามพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ.2554 หรือไม่ ในวันจันทร์ที่ 25 พฤศจิกายนนี้ หากตรวจสอบพบว่านายจ้างฝ่าฝืนหรือไม่ปฏิบัติตามก็จะดําเนินการตามกฎหมายกับนายจ้างทันที ทั้งนี้ ได้กําชับให้พนักงานตรวจความปลอดภัยและเจ้าหน้าที่ประสานประกันสังคมพื้นที่ และหน่วยงานที่เกี่ยวข้องเพื่อให้ความช่วยเหลือแก่ลูกจ้างอย่างเต็มที่
รัฐบาลไทย-ข่าวทำเนียบรัฐบาล-ชาวตลาดนัดวิถิวิทย์มอบเงินบริจาคช่วยเหลือผู้ประสบภัยน้ำท่วมภาคใต้
วันพฤหัสบดีที่ 26 มกราคม 2560
ชาวตลาดนัดวิถิวิทย์มอบเงินบริจาคช่วยเหลือผู้ประสบภัยน้ําท่วมภาคใต้
ชาวตลาดนัดวิถิวิทย์มอบเงินบริจาคช่วยเหลือผู้ประสบภัยน้ําท่วมภาคใต้
วันที่ 15 มกราคม 2560 เวลา 16.00 น. ณ คลองผดุงกรุงเกษม ข้างทําเนียบรัฐบาล /รศ.นพ.สรนิต ศิลธรรม ปลัดกระทรวงวิทยาศาสตร์และเทคโนโลยี และนางสาวเรณู ตังคจิวางกูร รองเลขาธิการนายกรัฐมนตรีฝ่ายการเมืองร่วมเป็นประธานในพิธีน้ําใจชาวตลาดนัดวิถิวิทย์ 2560 ช่วยผู้ประสบภัยน้ําท่วมชาวใต้ โดยกระทรวงวิทยาศาสตร์และเทคโนโลยี ได้นําเงินบริจาคจากการขายเสื้อการกุศลภายในงานตลาดนัดวิถิวิทย์ 2560 เป็นจํานวนเงิน 61,716 บาทส่งมอบเพื่อสมทบทุนให้แก่รัฐบาลในการช่วยเหลือผู้ประสบภัยน้ําท่วมใน 11จังหวัดภาคใต้ โดยมีรศ.นพ.สรนิต ศิลธรรม ปลัดกระทรวงวิทยาศาสตร์และเทคโนโลยีเป็นผู้ส่งมอบผ่านนางสาวเรณู ตังคจิวางกูร รองเลขาธิการนายกรัฐมนตรีฝ่ายการเมือง
ข่าวโดย : นายธนฉัตร มาลาเจริญ
ภาพและวีดิโอ : นายธนฉัตร มาลาเจริญ และ นายไววิทย์ ยอดประสิทธิ์
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728 - 3732 โทรสาร 02 333 3834
E-Mail :pr@most.most.go.th Facebook : sciencethailand
รัฐบาลไทย-ข่าวทำเนียบรัฐบาล-เสริมสร้างประสิทธิภาพด้วยกลไกระดับพื้นที่ ลดปัจจัยเสี่ยงอุบัติเหตุทางถนน
วันจันทร์ที่ 23 ธันวาคม 2562
เสริมสร้างประสิทธิภาพด้วยกลไกระดับพื้นที่ ลดปัจจัยเสี่ยงอุบัติเหตุทางถนน
วันอาทิตย์ที่ 22 ธันวาคม 2562
Your browser does not support the audio element.
​ต่อจากนี้ไป ขอเชิญรับฟังไทยคู่ฟ้า ครับ
รัฐบาลกําหนดให้การสร้างความปลอดภัยทางถนนเป็นวาระแห่งชาติ โดยที่ผ่านมาพบว่าส่วนใหญ่เกิดอุบัติเหตุในเส้นทางตําบลและหมู่บ้าน จนมีผู้เสียชีวิตเป็นจํานวนมาก จึงจําเป็นต้องใช้กลไกระดับพื้นที่แก้ไขปัญหาให้ตรงจุด ปิดจุดเสี่ยงบนท้องถนนต่าง ๆ รวมถึงส่งเสริมการมีส่วนร่วมของคนในพื้นที่ให้เป็นพลังร่วมคิด ร่วมวางแผน และร่วมลงมือ ป้องกันและลดอุบัติเหตุอย่างเข้มข้น ทั้งในช่วงปกติ และเทศกาลที่สําคัญ โดยตั้งเป้าลดจํานวนผู้เสียชีวิตจากอุบัติเหตุทางถนนให้น้อยกว่า 21 คนต่อหนึ่งแสนคน ภายในปี 2563 เพื่อสร้างการสัญจรที่ปลอดภัยอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ดร.สาธิต สนับสนุนแม่บ้านสาธารณสุขเพิ่มพัฒนาการเด็กสมวัย
วันจันทร์ที่ 9 กันยายน 2562
ดร.สาธิต สนับสนุนแม่บ้านสาธารณสุขเพิ่มพัฒนาการเด็กสมวัย
รัฐมนตรีช่วยว่าการกระทรวงสาธารณสุขเปิดประชุมสมาคมแม่บ้านสาธารณสุข ถอดบทเรียนนําเสนอผลงาน ผู้สูงอายุจิตอาสาส่งเสริมพัฒนาการเด็กปฐมวัย คัดกรองกระตุ้นแก้ไขในศูนย์เด็กเล็กนําร่อง 20 จังหวัด
วันนี้(9 กันยายน 2562) ที่โรงแรม เฮลท์ แลนด์ รีสอร์ท พัทยา จังหวัดชลบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานเปิดประชุมถอดบทเรียนและนําเสนอผลการดําเนินงาน การพัฒนาศักยภาพผู้สูงอายุในชุมชน เพื่อส่งเสริมพัฒนาการสมวัยในเด็ก ปี 2562 นําร่อง 20 จังหวัดในการประชุมแม่บ้านสาธารณสุขทั่วประเทศ มีผู้เข้าร่วมประชุมรวม 200 คน
ดร.สาธิต กล่าวว่า ปัจจุบันพบว่าเด็กเล็กและเด็กปฐมวัย มีพัฒนาการล่าช้าต่ํากว่ามาตรฐาน ร้อยละ 30 จําเป็นต้องเร่งค้นหาคัดกรอง เพื่อให้ได้รับการตรวจ ส่งเสริมพัฒนาการกระตุ้น แก้ไข ซึ่งมากกว่าร้อยละ 90 จะสามารถพัฒนาการให้เป็นเด็กปกติได้โดยใช้แบบคัดกรอง DSPM ของกระทรวงสาธารณสุข ซึ่งครู ผู้ดูแลเด็ก ผู้ปกครองจะช่วยกันประเมินและกระตุ้นพัฒนาการเด็กตามวัยรวมทั้งผู้สูงอายุ ในชุมชน ชมรมผู้สูงอายุ ที่ผ่านการอบรมจะเป็นแหล่งภูมิปัญญาสําคัญที่ช่วยส่งเสริมพัฒนาการเด็กได้เป็นอย่างดีด้วย
ทั้งนี้ สมาคมแม่บ้านสาธารณสุข ได้สนับสนุนนโยบายกระทรวงสาธารณสุขในการพัฒนาเด็กไทย โดยจัดทําโครงการพัฒนาศักยภาพผู้สูงอายุในชุมชน ส่งเสริมพัฒนาการสมวัยในเด็ก ดําเนินการใน 20 จังหวัดจะคัดเลือกผู้สูงอายุที่มีสุขภาพดี มีจิตอาสาจากชมรมผู้สูงอายุในพื้นที่ เข้าร่วมโครงการฯ อบรมให้ความรู้การคัดกรองพัฒนาการเด็ก ด้วยแบบคัดกรอง DSPM ช่วยส่งเสริมพัฒนาการเด็ก อาทิการทําของเล่นให้เด็กด้วยจากวัสดุธรรมชาติ การเล่านิทาน จัดกิจกรรมส่งเสริมพัฒนาการเด็กในศูนย์เด็กเล็กอย่างน้อยสัปดาห์ละ 2 วัน เป็นเวลา 3 เดือน ดังนั้นการถอดบทเรียนและนําเสนอผลการดําเนินงานการแลกเปลี่ยนเรียนรู้จะทําให้เครือข่ายแม่บ้านสาธารณสุขสาขาจังหวัด ทั่วประเทศสามารถนําไปพัฒนางานหรือต่อยอดในจังหวัดของตนเองได้ เพื่อเด็ก 2 – 5 ปี มีพัฒนาการสมวัย เป็นทรัพยากรบุคคลของชาติที่มีประสิทธิภาพต่อไป
**************************************** 9 กันยายน 2562
รัฐบาลไทย-ข่าวทำเนียบรัฐบาล-สาเหตุใดจึงห้ามผู้มีอายุ 70 ปีขึ้นไป และเด็กอายุต่ำกว่า 5 ขวบ ออกจากบ้านในช่วงเวลานี้ ??
วันอาทิตย์ที่ 26 เมษายน 2563
สาเหตุใดจึงห้ามผู้มีอายุ 70 ปีขึ้นไป และเด็กอายุต่ํากว่า 5 ขวบ ออกจากบ้านในช่วงเวลานี้ ??
เหตุใดจึงห้ามผู้สูงอายุและเด็กออกจากบ้าน
Q : สาเหตุใดจึงห้ามผู้มีอายุ 70 ปีขึ้นไป และเด็กอายุต่ํากว่า 5 ขวบ ออกจากบ้านในช่วงเวลานี้ ??
A : เพราะอัตราการเสียชีวิตของผู้มีอายุ 70-79 ปี สูงถึง 8% และสูงขึ้นเป็น 14.8% ในผู้ที่มีอายุ 80 ปีขึ้นไป เนื่องจากปอดของผู้สูงอายุมักอ่อนแอตามวัย และเชื้อไวรัสโควิด-19 จะไปทําลายปอดจนฟื้นฟูไม่ได้ สุ่มเสี่ยงเสียชีวิต ขณะที่เด็กอายุต่ํากว่า 5 ปี หากติดเชื้อไวรัสฯ พบว่ามักมีอาการรุนแรงกว่าเด็กโต จึงควรหลีกเลี่ยงความเสี่ยงดังกล่าว
รัฐบาลไทย-ข่าวทำเนียบรัฐบาล-ท่าทีประเทศไทยต่อการประกาศผลการจัดอันดับประเทศไทยใน TIP Report 2015
วันอังคารที่ 23 สิงหาคม 2559
ท่าทีประเทศไทยต่อการประกาศผลการจัดอันดับประเทศไทยใน TIP Report 2015
เมื่อวัน ๒๗ กรกฎาคม ๒๕๕๘ เวลา ๑๐.๐๐ น. (ตามเวลาสหรัฐฯ) กระทรวงการต่างประเทศสหรัฐฯ ได้เผยแพร่รายงานสถานการณ์การค้ามนุษย์ ประจําปี ค.ศ. ๒๐๑๕ โดยในปีนี้ประเทศไทยถูกจัดให้คงอยู่ที่ระดับ Tier 3 ของ TIP Report
ทางการไทยรับทราบผลการจัดอันดับให้ประเทศไทยอยู่ในระดับ Tier 3 ซึ่งไม่สะท้อนความพยายามและความก้าวหน้าในการดําเนินการต่อต้านการค้ามนุษย์ของไทยที่เกิดขึ้นจริงในช่วงปีที่ผ่านมาซึ่งมีก้าวหน้าอย่างมากในหลายด้าน
ตั้งแต่รัฐบาลปัจจุบันเข้าปฏิบัติหน้าที่เมื่อเดือนสิงหาคม ๒๕๕๗ รัฐบาลได้ “ปฏิรูป” การแก้ไขปัญหาการค้ามนุษย์ทั้งระบบส่งผลให้เกิดความคืบหน้าที่เป็นรูปธรรมในทุก ๆ ด้าน เช่น (๑) ด้านนโยบาย รัฐบาลได้ประกาศย้ําให้การต่อต้านการค้ามนุษย์เป็นวาระแห่งชาติและจัดตั้งกลไกระดับชาติซึ่งมีนายกรัฐมนตรีรองนายกรัฐมนตรี และรัฐมนตรีที่เกี่ยวข้องทั้งหมดเข้ามาร่วมขับเคลื่อน มีการแก้ไขกฎหมายและกฎระเบียบที่เกี่ยวข้องหลายฉบับ โดยเฉพาะพระราชบัญญัติป้องกันและปราบปรามการค้ามนุษย์ (๒) ด้านการบังคับใช้กฎหมาย มีการทลายเครือข่ายผู้กระทําผิดค้ามนุษย์รายสําคัญ มีการจับกุม ดําเนินคดีและลงโทษเจ้าหน้าที่ระดับสูงซึ่งมีส่วนเกี่ยวข้องกับการค้ามนุษย์ (๓) ด้านการป้องกัน มีการแก้ไขและจัดระเบียบแรงงานในภาคประมง รวมถึงการขึ้นทะเบียนแรงงานต่างด้าวจํานวนกว่า ๑.๖ ล้านคนให้ได้รับความคุ้มครองตามกฎหมายเช่นเดียวกับคนไทย และแก้ปัญหาที่ต้นทางโดยลดความเสี่ยงที่แรงงานเหล่านี้จะตกเป็นเหยื่อการค้ามนุษย์และการถูกเอาเปรียบ (๔) ด้านการคุ้มครอง การเพิ่มประสิทธิภาพการคัดแยกและการดูแลคุ้มครองผู้เสียหาย(๕) ด้านความร่วมมือและการสร้างความเป็นหุ้นส่วน ประเทศไทยได้มีบทบาทนําทั้งในกรอบทวิภาคีและภูมิภาคในการป้องกันแก้ไขปัญหาการค้ามนุษย์บนพื้นฐานของหลักสิทธิมนุษยชนและความมั่นคง
อย่างไรก็ดี รัฐบาลไทยยังคงมุ่งมั่นดําเนินการต่อต้านการค้ามนุษย์อย่างจริงจังต่อไปเพื่อความมั่นคงและมนุษยธรรม พร้อมกับเพิ่มพูนความร่วมมือกับภาคเอกชนและภาคประชาสังคม ตลอดจนขยายความร่วมมือกับประเทศและองค์การระหว่างประเทศต่อไป